Diari Oficial de la Generalitat Valenciana


Sumari del DOGV 6722, del 27-02-2012 (2012/1654)

RESOLUCIÓ de 30 de desembre de 2011, del conseller de Governació, per la qual es prorroga a l'exercici 2012, el període de duració de les 20 beques d'especialització esportiva en les modalitats d'Escala i corda i Raspall, concedides en el marc de l'Orde 1/2011, de 20 de març, de la Conselleria de Governació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6722

Data del DOGV
:   27-02-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/1654


Data del document
:   30-12-2011

Organisme emissor
:   Conselleria de Governació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 30 de desembre de 2011, del conseller de Governació, per la qual es prorroga a l'exercici 2012, el període de duració de les 20 beques d'especialització esportiva en les modalitats d'Escala i corda i Raspall, concedides en el marc de l'Orde 1/2011, de 20 de març, de la Conselleria de Governació. [2012/1654]  
  
   
  
\* \* \* \* \*  
  
Vistos els antecedents que es troben en esta Conselleria de Governació, en relació amb la concessió de 20 beques d'especialització esportiva en les modalitats d'Escala i corda i Raspall, per a jóvens esportistes de la Comunitat Valenciana, nascuts entre els anys 1994 a 1998, ambdós inclosos, en el marc de l'Orde 1/2011, de 20 de gener de la Conselleria de Governació (DOCV 6446, de 26 de gener de 2011), i de conformitat amb els següents,  
  
Antecedents de fet  
Primer. Mitjançant l'Orde 1/2011, de 20 de gener, la Conselleria de Governació convoca, sota els principis de publicitat i concurrència competitiva, 20 beques d'especialització esportiva en les modalitats d'Escala i corda i Raspall, per a jóvens esportistes de la Comunitat Valenciana, nascuts entre els anys 1994 a 1998, ambdós inclosos.  
La convocatòria té com a objecte donar suport a la formació esportiva de màxim nivell, programada i orientada per a cada pilotari, segons les seues exigències esportives, nivell, edat, modalitat i desenrotllament de les seues potencialitats. Per mitjà d'estes beques s'atenen els gastos de desplaçament al centre esportiu Ciutat de la Pilota de Moncada, als seminaris mensuals de formació i orientació, als trinquets municipals a què s'assistisca per a participar en les partides setmanals i als sorgits com a conseqüència dels intercanvis esportius i culturals amb federacions europees d'este esport.  
Segon. Segons el que preveu l'apartat tercer de la base primera de la convocatòria, la concessió de les beques havia de distribuir-se de la manera següent:  
a) Formació de pilotaris en la modalitat d'Escala i corda. Es concediran un màxim de 13 beques.  
b) Formació de pilotaris en la modalitat de Raspall. Es concedirà un màxim de 7 beques.  
I, la seua realització, d'acord amb el que disposa la base segona de la convocatòria, es duria a terme en els termes següents:   
1. L'educació esportiva s'impartirà en la Ciutat de la Pilota de Moncada (València).  
2. La formació tècnica i la preparació física dels becaris s'impartirà per monitors i preparadors físics.  
3. La distribució del nombre de beques segons les especialitats admeses per a optar a la concessió de les beques convocades i, la corresponent adscripció de monitors i preparadors físics, serà la següent:   
  
  
  
  
  
  
\* \* \* \* \*  
  
  
  
  
  
Tercer. Vistes les sol·licituds presentades dins del termini previst a este efecte per l'orde de la convocatòria i, després de la realització dels tràmits pertinents, la comissió avaluadora prevista en la base sèptima va efectuar una proposta motivada de resolució que va servir de fonament per a la Resolució de 3 de març de 2011, del conseller de Governació, per la qual es van concedir 20 beques d'especialització esportiva en les modalitats d'Escala i corda i Raspall i es van adoptar altres decisions derivades de les previsions contingudes en la convocatòria de les dites beques.  
Quart. Atenent el que s'ha ressenyat en els antecedents de fet previs, en el moment de dictar esta resolució, els 20 beneficiaris de les beques d'especialització esportiva en les modalitats d'Escala i corda i Raspall són els següents:  
  
Fonaments de dret  
Primer. De conformitat amb el que preveu l'article 12 del Decret 5/2011, de 21 de juny, del president de la Generalitat, pel qual es determinen les conselleries en què s'organitza l'Administració de la Generalitat i, en l'article 4 del Decret 114/2011, de 2 de setembre, del Consell, pel qual s'aprova el Reglament Orgànic i Funcional de la Conselleria de Governació, l'òrgan competent per a resoldre els expedients tramitats a l'empara de l'Orde 1/2011, de 20 de gener, és el conseller de Governació.  
Segon. L'article 5 del Decret 132/2009, de 4 de setembre, del Consell, pel qual es regula la concessió de beques, establix:  
  
«1. El període de duració de la beca s'establirà en cada convocatòria, sense que en cap cas puga excedir un màxim de 12 mesos, comptadors des del dia que s'indique en la corresponent resolució de concessió, sense perjuí de la possibilitat de pròrroga en els termes establits en l'apartat següent.  
2. El període de duració podrà prorrogar-se sense necessitat d'una convocatòria nova durant un període màxim de 12 mesos addicionals, sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle».  
Tercer. Sobre la base del precepte citat en l'anterior fonament jurídic, la possibilitat de prorrogar les beques concedides està prevista en la mateixa orde de convocatòria, el punt primer de la qual, en l'apartat tercer, establix:  
«L'import màxim destinat a finançar les dites beques ascendix a 10.000 € (deu mil euros), a càrrec de la línia de subvenció T7286000, del programa 221.20, dels pressupostos de la Generalitat per a 2011, aprovats mitjançant la Llei 17/2010, de 30 de desembre, programa Direcció i Servicis Generals. La Conselleria de Governació podrà prorrogar el període de duració sense necessitat de nova convocatòria, per un període màxim de 12 mesos addicionals sempre que hi haja la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle».  
Quart. En este sentit, l'apartat 1 de la base novena de la convocatòria puntualitza:   
«1. Cada beca està dotada amb 500 € (cinc-cents euros bruts anuals) i atendrà els gastos de desplaçament especificats en la base segona d'esta convocatòria, i es podran atorgar un màxim de 20 beques amb un import global de 10.000 € (deu mil euros) durant l'exercici 2011».  
  
Quint. Per un altre costat i en primer lloc, la Llei 10/2011, de 27 de desembre, de Pressupostos de la Generalitat per a l'exercici 2012 preveu, dins del programa 221.20, Direcció i Servicis Generals, la línia pressupostària T7286000, denominada Beques Centre Especialització Esportiva Pilota Valenciana, amb una dotació de 10.000 € (deu mil euros), la finalitat de la qual és atendre les beques d'estudi en el Centre d'Especialització Esportiva de Pilota Valenciana.   
En segon lloc, les activitats que els beneficiaris de les beques desenrotllen, com ara la participació en els seminaris de formació i orientació, entrenaments supervisats per monitors i preparadors físics, participació en les partides setmanals en els trinquets municipals i intercanvis esportius i culturals amb federacions europees d'este esport, aconsellen la pròrroga del període de gaudi de les beques per a complir eficaçment amb l'objectiu de la convocatòria de foment, suport i potenciació de l'esport de la pilota valenciana.  
Per tot això, de conformitat amb el que disposa la Llei 38/2003, de 17 de novembre, General de Subvencions, el Reial Decret 887/2006, de 21 de juliol, pel qual s'aprova el reglament de desplegament de la dita llei, la Llei 5/1983, de 30 de desembre, del Consell, el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, el Decret 132/2009, de 4 de setembre, del Consell, pel qual es regula la concessió de beques, i l'Orde 1/2011, de 20 de gener, de la Conselleria de Governació, per la qual es convoquen 20 beques d'especialització esportiva en les modalitats d'Escala i corda i Raspall i la resta de preceptes legals i reglamentaris de pertinent i preceptiva aplicació, resolc:  
  
Primer  
Prorrogar, a càrrec de la línia pressupostària T7286000, del Programa 221.20, Direcció i Servicis Generals, dels pressupostos de la Generalitat, per a l'exercici 2012, el període de duració de les 20 beques d'especialització esportiva en les modalitats d'Escala i corda i Raspall, concedides als beneficiaris que es ressenyen a continuació:   
  
  
  
  
  
\* \* \* \* \*  
  
  
  
Segon  
Sotmetre les beques prorrogades, quant a la seua dotació econòmica i al règim jurídic aplicable, al que preveu l'Orde 1/2011, de 20 de gener, de la Conselleria de Governació, per la qual van ser convocades, sense perjuí del que puga disposar la resta de la normativa vigent que siga aplicable.  
En cas de quedar vacant qualsevol de les beques prorrogades a causa de la renúncia d'algun dels beneficiaris actuals o a qualsevol altra circumstància, s'acudirà a la borses de reserves constituïdes, una per cada tipus d'especialitat esportiva, en el marc de la precitada Orde 1/2011, de 20 de gener, a fi d'efectuar la crida a nous aspirants, seguint l'orde decreixent de la seua puntuació.   
Contra la present resolució, que posa fi a la via administrativa, podrà interposar-se recurs potestatiu de reposició davant del conseller de Governació, d'acord amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, o bé directament recurs contenciós administratiu, en el termini de dos mesos comptador des de l'endemà de la publicació en el Diari Oficial de la Comunitat Valenciana de la present resolució, davant de la Sala Contenciosa Administrativa del Tribunal Superior de Justícia de la Comunitat Valenciana, de conformitat amb allò que disposa l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
  
València, 30 de desembre de 2011.- El conseller de Governació: Serafín Castellano Gómez.